b'\n_START_ARTICLE_\nKonjunkcija (logika)\n_START_PARAGRAPH_\nKonjunkcija \xe2\x80\x93 loginis veiksmas, sujungiantis du ar daugiau teigini\xc5\xb3. \xc5\xa0nekamojoje kalboje tai da\xc5\xbeniausiai atliekama vartojant jungtuk\xc4\x85 \xe2\x80\x9eir\xe2\x80\x9c, nors gali b\xc5\xabti naudojami ir kiti lygiaver\xc4\x8diai savo logine prasme, tokie kaip \xe2\x80\x9eo\xe2\x80\x9c, \xe2\x80\x9ebet\xe2\x80\x9c, \xe2\x80\x9enors\xe2\x80\x9c, \xe2\x80\x9eta\xc4\x8diau\xe2\x80\x9c. Naujas sud\xc4\x97tinis teiginys bus teisingas tik tada, kai teisingi visi j\xc4\xaf sudarantys teiginiai. Visais kitais atvejais jis klaidingas._NEWLINE_Programavime teigini\xc5\xb3 sujungimo jungtuku \xe2\x80\x9eir\xe2\x80\x9c veiksmas vadinamas konjunkcija ir \xc5\xbeymimas sutartiniu \xc5\xbeod\xc5\xbeiu \xe2\x80\x9eand\xe2\x80\x9c arba simboliais \xe2\x88\xa7, &, &&._NEWLINE_Programavime skiriami du konjunkcijos atvejai: pirmuoju (\xc5\xbeymimas &), atliekant konjunkcij\xc4\x85, prie\xc5\xa1 tai apskai\xc4\x8diuojamos abi rei\xc5\xa1kinio pus\xc4\x97s. Antruoju (\xc5\xbeymimas &&), jei pirmasis rei\xc5\xa1kinys neteisingas, \xc4\xaf antr\xc4\x85j\xc4\xaf nekreipiama d\xc4\x97mesio ir jis neapskai\xc4\x8diuojamas. Tuomet tampa svarbu grei\xc4\x8diau nustatom\xc4\x85 teigin\xc4\xaf ra\xc5\xa1yti pirm\xc4\x85. Galutinis abiej\xc5\xb3 tip\xc5\xb3 rezultatas sutampa, ta\xc4\x8diau skai\xc4\x8diavim\xc5\xb3 eiga skiriasi, tod\xc4\x97l jos \xc5\xbeymimos skirtingai. Jei jungiami daugiau nei du teiginiai, \xc5\xbeenklu && pa\xc5\xbeym\xc4\x97ta konjunkcija visos operacijos reik\xc5\xa1m\xc4\x99 nustato apskai\xc4\x8diuodama (i\xc5\xa1 kair\xc4\x97s \xc4\xaf de\xc5\xa1in\xc4\x99) rei\xc5\xa1kinius iki pirmos false reik\xc5\xa1m\xc4\x97s (jei rezultatas lygus klaidinga) arba iki rei\xc5\xa1kinio pabaigos (jei visos reik\xc5\xa1m\xc4\x97s ir rezultatas teisinga).'